
转讜住驻讜转





	讚转拽谞讛 讘注诇诪讗 转拽谞讜 诇讬讛. 诪砖讜诐 讚专讻讬 砖诇讜诐 讻诪讜 讬讜谞讬 砖讜讘讱 讜转讬诪讛 讚讗诪讗讬 诇讗 拽谞讬 诇讛讜 诪讚讗讜专讬讬转讗 讘讛讙讘讛转 讛讻讜讜专转: 讛诪讻讬专 讻诇讬讜 讜住驻专讬讜 讘讬讚 讗讞专 讻讜'. 诇驻谞讬 讬讗讜砖 讗讬讬专讬 讻讚驻讬专砖 讛拽讜谞讟专住 讚讗讬 诇讗讞专 讬讗讜砖 讚讗讬讻讗 讬讗讜砖 讜砖讬谞讜讬 专砖讜转 诇讗 讛讬讛 诪转讞讬讬讘 诇讛讞讝讬专 讜谞专讗讛 讚讘住驻专讬诐 讛讜讬 诇注讜诇诐 诇驻谞讬 讬讗讜砖 砖讗讬谉 专讙讬诇讜转 诇讛转讬讬讗砖 诪住驻专讬诐 讜诇讗 诪讬讘注讬讗 诪讙谞讘讬诐 注讜讘讚讬 讻讜讻讘讬诐 讚诇讗 诪讬讬讗砖 讗驻讬' 诪讻诇讬诐 讻讬讜谉 讚讚讬讬谞讬 讘讙讬讜转讗 讻讚讗诪专 诇注讬诇 讗诇讗 讗驻讬' 讘讙谞讘 讬砖专讗诇 讗讬谉 专讙讬诇讜转 诇讛转讬讬讗砖 诪住驻专讬诐 讚住讜祝 讬讘讗讜 诇讬讚 讬砖专讗诇 讚讗讬谉 讙谞讘讬诐 诪讜讻专讬谉 讗讜转谉 专拽 诇讬砖专讗诇 讜诇住讜祝 讞讜讝专讬谉 诇讘注诇讬诐 讜讘讻诇讬诐 谞诪讬 诪讬讬专讬 诇驻谞讬 讬讗讜砖 讜讗驻讬诇讜 诇专讘谞谉 谞诪讬 讚讗诪专讬 住转诐 讙谞讬讘讛 讬讗讜砖 讘注诇讬诐 讛讜讗 诪讬讬专讬 讻讙讜谉 砖讛讘注诇讬诐 专讜讚驻讬谉 讗讞专讬讜 讜讬讚讜注 砖诇讗 谞转讬讬讗砖讜 诪讛谉 诪注讜诇诐 诪''诪 谞讜讟诇 诪讛 砖谞转谉 诪驻谞讬 转拽谞转 讛砖讜拽 讻讚讗诪专 讘讙诪专讗 讜讗''转 讘诇讗 转拽谞讛 讬讟讜诇 诪讛 砖谞转谉 讚诪爪讬 讗诪专 诇讛爪讬诇 谞转讻讜讜谞转讬 讜诇讛砖讬讘 讗讘讬讚讛 讜讬''诇 讚诪讬讬专讬 砖讛讬讛 讬讻讜诇 诇转讘讜注 诪讘谞讬 讗讚诐 砖诇谞讜 讘转讜讱 讘讬转讜 讗驻讬诇讜 诇讗 讛讬讛 讝讛 拽讜谞讛 讗讜转诐 讜注讬''诇 讚诇讗 砖讬讬讱 诇诪讬诪专 讛讻讬 讻诇诇 砖讛专讬 讛诇讜拽讞 讟讜注谉 砖拽谞讛 诪讗讚诐 讗讞专 谞讗诪谉 讜诇讗 诪讗讜转诐 砖诇谞讜 讘转讜讱 讘讬转讜 讻讚拽转谞讬 住讬驻讗 砖讗谞讬 讗讜诪专 诪讻专谉 诇讗讞专 讜诇拽讞谉 讝讛 诪诪谞讜 讜讛讗 讚诇讗 拽讗诪专 砖讗谞讬 讗讜诪专 砖讛讜讗 诪讻专谉 诇讜 诪砖讜诐 砖讗讬谉 讛诇讜拽讞 讟讜注谉 砖讝讛 诪讻专谉 讜诪讛 砖诪拽砖' 讗诪讗讬 谞讗诪谉 诇讜诪专 诇拽讜讞讬谉 讛谉 讘讬讚讬 讜讛诇讗 住驻专讬诐 注砖讜讬讬谉 诇讛砖讗讬诇 讜诇讛砖讻讬专 诪驻讜专砖 讘住讜祝 讛诪拽讘诇 (讘''诪 讚祝 拽讟讝. 讜砖诐): 讚拽讗诪专讬 讛诇诇讜 讻诇讬讜 砖诇 驻诇讜谞讬. 讻诇讜诪专 讻砖讬爪讗 讛拽讜诇 讗讜诪专讬诐 讗诇讜 讻诇讬讜 讜住驻专讬讜 砖诇 驻诇讜谞讬 砖讘谞讬 讗讚诐 讛诇诇讜 谞讜砖讗讬谉 讜讛谉 诪讻讬专讬谉 砖讛诐 讞讚砖讬诐:





专砖讘"讗

 诪讻讗谉 讬爪讗 谞讞讬诇 讝讛. 讬专讜砖诇诪讬 (讛诇讻讛 讘'): 讜讘驻讜专讞 讜讘诇讘讚 注诇 讗转专 讗讘诇 讗诐 讬爪讗讜 讜讞讝专讜 讗谞讬 讗讜诪专 诇讗 讗诪专讜 讗诇讗 诪驻谞讬 讛讬专讗讛 讜诪驻谞讬 讛驻转讜讬. 讜谞专讗讛 驻讬专讜砖 驻讜专讞 转讬谞讜拽 驻讜专讞 (注讬讬谉 讘专讻讜转 诪讝, 讘) 讗讘诇 拽讜讚诐 砖讛讙讬注 诇讻诇诇 驻讜专讞 讗讬谞讜 谞讗诪谉.





讛讗诪专 专讘 讛讘讗 讘诪讞转专转 讜讬爪讗 驻讟讜专 诪讗讬 讟注诪讗 讘讚诪讬 拽谞谞讛讜. 拽砖讬讗 诇讬 诪讗讬 拽讗 诪拽砖讛 诪讛讗 讚专讘 讜讛讗诪专 专讘讗 诪住转讘专讗 诪诇转讗 讚专讘 讘讚诇讬转谞讛讜 讛讗 讗讞转谞讛讜 讞讬讬讘 诇讛讞讝讬专谉 讻讚讗讬转讗 讘驻专拽 讘谉 住讜专专 (住谞讛讚专讬谉 注讘, 讗), 讜诇讬转讗, 讚讛讻讗 讚专讘 讗讚专讘 拽讗 诪拽砖讛 讚专讘 讬讛讜讚讛 诪砖诪讬讛 讚专讘 讛讜讗 讚讗诪专讛 讛讻讗.





讛诪讗讬专讬

讝讛 砖讘讗专谞讜 砖讗砖讛 讜拽讟谉 谞讗诪谞讬谉 讘讝讛 诇讗 诪转讜专转 注讚讜转 砖讗诇讜 讗诪专 讘注诇 讛谞讞讬诇 谞讞讬诇 讝讛 砖诇讬 讜讘注诇 讛诪拽讜诐 讻讜驻专 讘讜 讜讘注诇 讛谞讞讬诇 诪讜爪讬讗 讗砖讛 讗讜 拽讟谉 诇注讚讜转 讗讬谉 谞讗诪谞讬谉 讗诇讗 讗讬谉 讝讛 讗诇讗 讘诪住讬讞讬谉 诇驻讬 转诪谉 讻讙讜谉 砖讛讬讜 讛讘注诇讬诐 专讜讚驻讬诐 讗讞专 讛谞讞讬诇 讜砖诪注谞讜 讗砖讛 讜拽讟谉 诪砖讬讞讬诐 诇驻讬 转诪谉 讜讗讜诪专讬诐 诪讻讗谉 讬爪讗 谞讞讬诇 讝讛:



讻砖讛讻砖专谞讜 注讚讜转 讗砖讛 讜拽讟谉 讘诪砖讬讞讬谉 诇驻讬 转诪诐 讚讜拽讗 讘砖诇 住讜驻专讬诐 专"诇 砖讗讬谉 讘讛诐 讙讝诇 讙诪讜专 讗诇讗 诪讚讘专讬 住讜驻专讬诐 讜讗诐 讬注讬讚讜 砖拽专 讗讬谉 讻讗谉 讙讝诇 转讜专讛 讛讗 讘砖诇 转讜专讛 讗讬谉 谞讗诪谞讬谉 讗祝 诇驻讬 转诪谉 讜讻谉 讻诇 驻住讜诇讬 注讚讜转 讜讻谉 诪讛 砖讗诪专讜 讘讗讞讚 砖讛讬讛 诪住讬讞 诇驻讬 转诪讜 讜讗讜诪专 讝讻讜专谞讬 讻砖讛讬讬转讬 转讬谞讜拽 讜诪讜专讻讘谞讬 注诇 讻转驻讜 砖诇 讗讘讗 讜讛讜爪讬讗讜谞讬 诪讘讬转 讛住驻专 讜讛驻砖讬讟讜谞讬 讗转 讻转谞转讬 讜讛讟讘讬诇讜谞讬 诇讗讻讜诇 转专讜诪讛 诇注专讘 讜讛注诇讛讜 专' 诇讻讛谞讛 注诇 驻讬讜 讗注"驻 砖讘转讜专转 注讚讜转 诇讗 讛讬讛 谞讗诪谉 注诇 驻讬 注爪诪讜 讚讜拽讗 讘转专讜诪讛 讚专讘谞谉 讜诪"诪 讘砖讘讜讬讛 谞讗诪谞讬谉 驻住讜诇讬 注讚讜转 诇驻讬 转诪谉 讗祝 讘讗讬住讜专 转讜专讛 讜讛讜讗 砖讗诪专讜 讘讗讞讚 砖讛讬讛 诪砖讬讞 诇驻讬 转诪讜 讜讗讜诪专 驻注诐 讗讞转 谞砖讘讬谞讜 讗谞讬 讜讗诪讬 诇讘讬谉 讛讙讜讬诐 讬爪讗转讬 诇砖讗讜讘 诪讬诐 讜讚注转讬 注诇 讗诪讬 诇诇拽讜讟 注爪讬诐 讜讚注转讬 注诇 讗诪讬 讜讛砖讬讗讛 专' 诇讻讛讜谞讛 注诇 驻讬讜 讗注"驻 砖讗讬谉 讘谉 诪注讬讚 诇讗诪讜 讜讟注诐 讛讚讘专 砖讘砖讘讜讬讛 讛拽诇讜 讜讻谉 谞讗诪谞讬诐 诇驻讬 转诪诐 讘注讚讜转 讗砖讛 诇讛砖讬讗讛 讗注"驻 砖讛讜讗 讗讬住讜专 转讜专讛 讜讟注诐 讛讚讘专 砖诪转讜讱 讞讜诪专 砖讛讞诪专转 诇讛 讘住讜驻讛 砖讗诐 讘讗 讘注诇讛 转爪讗 诪讝讛 讜诪讝讛 讜讗讬谉 诇讛 讻转讘讛 讜诇讗 驻讬专讜转 讜诪讝讜谞讜转 诇讗 诪讝讛 讜诇讗 诪讝讛 讛拽诇转 注诇讬讛 诪转讞诇转讛 诇讛谞砖讗 讗祝 讘注讚讜转 讗砖讛 讜注讘讚 讜拽讟谉 讜讙讜讬 诇驻讬 转诪谉 讗注"驻 砖讗诐 讬转讻讜谞讜 诇讛注讬讚 讗讬谉 谞讗诪谞讬谉 砖诪转讜讱 讞讜诪专 讛注转讬讚 诇讘讗 讗讬谞讛 谞砖讗转 讗诇讗 诇讗讞专 砖转讚拽讚拽 讘讚讘专 讛专讘讛:



诪讛 砖讗诪专讜 讘讻讗谉 砖转谞讗讬 讘讬转 讚讬谉 讛讜讗 砖讬讛讗 讝讛 讬讜专讚 诇转讜讱 砖讚讛 讞讘专讜 讜拽讜爪抓 讗转 住讜讻讜 讜诪爪讬诇 讗转 谞讞讬诇讜 讜谞讜讟诇 讚诪讬 住讜讻讜 诪谞讞讬诇讜 砖诇 讞讘专讜 讻讘专 讘讗专谞讜 讘诪砖谞讛 砖讙讚讜诇讬 讛驻讜住拽讬诐 讞讜诇拽讬诐 讘讛 讜讻谉 诪讛 砖讗诪专讜 讘讻讗谉 转谞讗讬 讘讬转 讚讬谉 讛讜讗 讘讗讞讚 讘讗 讘讞讘诇转 驻砖转谞讜 注诇 讞诪讜专讜 讜讝讛 讘讞讘诇转 注爪讬讜 讜诪转 讞诪讜专讜 砖诇 讘注诇 驻砖转谉 砖讝讛 诪驻专拽 注爪讬讜 讜讟讜注谉 讗转 讛驻砖转谉 讜讻谉 讝讛 讘讗 讘讻讚讜 砖诇 讬讬谉 讜讝讛 讘讻讚讜 砖诇 讚讘砖 讜谞住讚拽讛 讞讘讬转 砖诇 讚讘砖 砖讬讛讗 讝讛 砖讜驻讱 讗转 讬讬谞讜 讜诪爪讬诇 讚讘砖讜谞讜 砖诇 讞讘专讜 讜谞讜讟诇 讚诪讬 讬讬谞讜 诪转讜讱 讚讘砖 讞讘专讜 讻转讘讜 讙讚讜诇讬 讛驻讜住拽讬诐 砖讗讬谉 讛诇讻讛 讻谉 讗诇讗 讗讬谉 诇讜 讗诇讗 砖讻专讜 讜注讬拽专 讛讚讘专讬诐 砖讻诇 砖讞讘专讜 转讜讘注讜 讘讻讱 讞讬讬讘 诇注砖讜转 诪讻讞 讛转拽谞讛 讗诇讗 砖讗诐 诇讗 专爪讛 诇注砖讜转 讗讬谞讜 讞讬讬讘 讛讗 讗诐 注砖讛 诪注爪诪讜 讗讬谉 诇讜 讗诇讗 砖讻专讜 讻诪讜 砖讘讗专谞讜 讘驻专拽 讛诪谞讬讞 讜讻诪讜 砖讬转讘讗专 讘诪砖谞讛 讛砖砖讬转 讜诪讛 砖讗诪专讜 讘驻专拽 诪专讜讘讛 砖讛转讜注讛 讘讬谉 讛讻专诪讬诐 诪驻住讙 讜注讜诇讛 诪驻住讙 讜讬讜专讚 讗讘讚转 讙讜驻讜 砖讗谞讬 砖讛讜讗 诪讜转专 诇讛爪讬诇讛 讘诪诪讜谉 讞讘专讜 讗祝 砖诇讗 讘驻谞讬讜 注诇 讚注转 转砖诇讜诪讬谉 讛讗 讛爪诇转 讙讜驻讜 讘诪诪讜谉 讞讘专讜 注诇 讚注转 砖诇讗 诇砖诇诐 讗住讜专 讛讗 讛爪诇转 诪诪讜谞讜 讘诪诪讜谉 讞讘专讜 讗祝 注诇 讚注转 转砖诇讜诪讬谉 讗住讜专 讗讗"讻 讘专砖讜转 讜讻诇 砖讗转讛 诪讜爪讗 讘转诇诪讜讚 讛爪诇转 注爪诪讜 讘诪诪讜谉 讞讘专讜 砖讗住讜专讛 讚讜拽讗 砖诇讗 注诇 讚注转 转砖诇讜诪讬谉 讜讻诇 砖转诪爪讗 讘讜 砖诪讜转专转 讚讜拽讗 注诇 讚注转 转砖诇讜诪讬谉 讜讻诇 砖讗转讛 诪讜爪讗 讗讬住讜专 讘讛爪诇转 诪诪讜谞讜 讘诪诪讜谉 讞讘专讜 驻讬专讜砖讜 讗祝 注诇 讚注转 转砖诇讜诪讬谉 讜讙讚讜诇讬 讛诪驻专砖讬诐 驻专砖讜 砖讻诇 砖讗讬谉 讘注诇 讛诪诪讜谉 诇砖诐 讗住讜专 讛讗 讗诐 讛讜讗 诇砖诐 转讜讘注讜 诪讻讞 转谞讗讬 讘讬转 讚讬谉 讜诪讜转专 讜拽砖讛 砖讘讻诇诐 诇讚注转 讝讛 诪讛 砖讗诪专讜 讘驻专拽 讗诇讜 诪爪讬讗讜转 诇' 讗' 讗讜 砖讛讬转讛 讗讘讚讛 砖诇讜 诪专讘讛 诪砖诇 讞讘专讜 讜讛转注诇诪转 讗诇诪讗 砖讗诐 讛讬转讛 讗讘讚讛 砖诇讜 诪讜注讟转 爪专讬讱 诇讛爪讬诇 讗转 砖诇 讞讘专讜 讜讜讚讗讬 诇讗 注诇 讚注转 驻住讬讚讗 讗诇讗 砖讬讛讗 讝讛 谞讜讟诇 讚诪讬 讗讘讚转讜 讛诪讜注讟转 诪转讜讱 砖诇 讞讘专讜 讜砖诪讗 讚讘专 讝讛 诇讗讜 讚讜拽讗 讗诇讗 讻诇 砖讬砖 诇讜 爪讚 讗讘讚讛 驻讟讜专 诪砖诇 讞讘专讜:



讛诪砖谞讛 讛讞诪讬砖讬转 讜讛讻讜讜谞讛 诇讘讗专 讘讛 注谞讬谞讬 讛讞诇拽 讛专讘讬注讬 讜讗诪专 注诇 讝讛 讛诪讻讬专 讗转 讻诇讬讜 讜住驻专讬讜 讘讬讚 讗讞专 讗诐 讬爪讗 诇讜 砖诐 讙谞讘讛 讘注讬专 讬砖讘注 讻诪讛 讛讜爪讬讗 讜讬讟讜诇 讜讗诐 诇讗讜 诇讗 讻诇 讛讬诪谞讜 砖讗谞讬 讗讜诪专 诪讻专谉 诇讗讞专 讜诇拽讞谉 讝讛 诪诪谞讜 讗诪专 讛专"诐 讝讛 讛讚讬谉 讻砖讬讛讬讛 讛讗讬砖 讛讛讜讗 讗讬谞讜 讬讚讜注 诇诪讻讜专 讗讜转谉 讛讚讘专讬诐 砖讛讜讗 讟讜注谉 注诇讬讛诐 砖谞讙谞讘讜 诇讜 讜讬爪讗 诇讜 砖诐 讙谞讘讛 讘注讬专 讜讗讬谉 爪专讬讱 砖谞讘讗专 砖爪专讬讱 砖谞讬 注讚讬诐 砖讬注讬讚讜 砖讗诇讜 讛讻诇讬诐 讛讬讜 砖诇讜 讜砖讗诇讜 讛住驻专讬诐 讛讬讜 砖诇讜 诇驻讬 砖讝讛 诪讘讜讗专 讗讘诇 讗诐 讛讬讛 讚专讻讜 砖讬诪讻讜专 讻诇讬诐 讜住驻专讬诐 诇讗 讬讚讬谞讜 诇讜 讝讛 讛讚讬谉 讗诇讗 讗诐 诇谞讜 注诪讜 讘谞讬 讗讚诐 讜诪爪讗讜 讘讘拽专 拽讬专 讞转讜专 讜讗讜转诐 讗谞砖讬诐 砖诇谞讜 讘讘讬转讜 讬爪讗讜 注诇 讗讜转讛 讛诪讞转专转 讜讻诇讬讜 讜住驻专讬讜 砖诇 讘注诇 讛讘讬转 讘讬讚讬讛诐 讘讗讜转讛 砖注讛 讬讚讬谞讜 诇讜 讚讬谉 讝讛 讻诪讜 砖讻转讘谞讜 讜讻讘专 讘讗专谞讜 驻注诪讬诐 讻讬 讘讻诇 诪拽讜诐 砖讗诪专讜 讘诪砖谞讛 砖讘讜注讛 讛讜讗 砖讘讜注讛 讘转讜专讛:



讗诪专 讛诪讗讬专讬 讛诪讻讬专 讻诇讬讜 讜住驻专讬讜 专"诇 砖专讗讜讘谉 讝讛 讛讬讛 诪讞讝专 讗讞专 讻诇讬讜 讜住驻专讬讜 砖谞讙谞讘讜 诪诪谞讜 讛专讬 砖讗讬谉 讝讜 住转诐 讙谞讘讛 砖讛专讬 诪讗讞专 砖讛讜讗 诪讞讝专 讗讞专讬讛诐 讜诪讜讚讬注 讞住专讜谞讜 讜诪讞讝专 讗讞专讬讜 讬讚讜注 讛讜讗 砖讗讬谞讜 诪转讬讗砖 讜讝讛 砖讛讻诇讬诐 讜讛住驻专讬诐 讘讬讚讜 讟注谉 砖诇拽讞诐 讘砖讜拽 讜专讗讜讘谉 讝讛 讟讜注谉 砖谞讙谞讘讜 诇讜 讜诪谉 讛讙谞讘 诇拽讞诐 讜诇驻谞讬 讬讗讜砖 讜讗讬谉 讻讗谉 讗诇讗 砖谞讜讬 专砖讜转 诇讘讚 讗诐 讬爪讗 诇讜 拽讜诇 讙谞讘讛 讘注讬专 讛专讬 讛诇讜拽讞 诪讞讝讬专 讻诇讬讜 讜住驻专讬讜 诇讝讛 讜讬砖讘注 讻诪讛 谞转谉 讜讬讟讜诇 讜讗注"驻 砖诪谉 讛讚讬谉 讛讬讛 专讗讜讬 诇讬讟诇诐 讘诇讗 讛讞讝专转 讚诪讬讜 注砖讜 讘讜 转拽谞转 讛砖讜拽 讜讛讜讗 砖转拽谞讜 砖讻诇 讛诇讜拽讞 讘砖讜拽 讗注"驻 砖谞讜讚注 讗讞专 讻谉 砖诪谉 讛讙谞讘讛 讛讬转讛 诇讗 讬讞讝讬专 讗诇讗 讘讚诪讬诐 讛讜讗讬诇 讜讘驻专讛住讬讗 诇拽讞 砖讗诐 讻谉 谞注诇转 讚诇转 讘驻谞讬 讛诪讜讻专讬诐 讜讗诐 诇讗 讬爪讗 诇讜 拽讜诇 讙谞讘讛 讗注"驻 砖专讗讜讛讜 诪讞讝专 讗讞专讬讛 诇讗 讻诇 讛讬诪谞讜 砖诪讗 诪讻专谉 诪转讜讱 讛讚讞拽 讜讻砖谞讝讚诪谞讜 诇讜 诪注讜转 讛讜讗 诪讞讝专 讗讞专讬讛诐:



砖诪讗 转讗诪专 讗祝 讘诇讗 讬爪讗 诇讜 拽讜诇 讙谞讘讛 讬讛讗 谞讗诪谉 诪转讜讱 砖讬讻讜诇 诇讜诪专 砖讗讜诇讬诐 讛诐 讘讬讚讱 砖讛专讬 讚讘专讬诐 讛注砖讜讬讬诐 诇讛砖讗讬诇 讜诇讛砖讻讬专 讛诐 驻专砖讜 讘讜 讘砖讗讬谞诐 讘注讬专 讗讞转 讜讗讬谉 讚专讱 诇讛砖讗讬诇 讜诇讛砖讻讬专 讞讜抓 诇注讬专讜 讗讜 讘住驻专讬诐 讞砖讜讘讬诐 砖讗讬谉 讚专讻诐 诇讛砖讗讬诇 讜诇讛砖讻讬专 讜诪"诪 注讬拽专 讛驻讬专讜砖 讘注砖讜讬讬诐 诇讛砖讗讬诇 讜诇讛砖讻讬专 讗讬谞讜 讻讚讘专讬讛诐 砖讻诇 讛讚讘专讬诐 讚专讱 讛讜讗 诇讛砖讗讬诇谉 讜诇讛砖讻讬专诐 讗诇讗 驻讬专讜砖讜 砖注拽专 注砖讬讬转谉 诇讛砖讗讬诇 讜诇讛砖讻讬专 讻诪讜 砖讬转讘讗专 讘诪拽讜诪讜:



讝讛讜 讘讬讗讜专 讛诪砖谞讛 讜讛诇讻讛 讻谉 讗诇讗 砖爪专讬讱 诇讘讗专 讗讬讝讛 拽讜诇 诪住驻讬拽 诇讻讱 讜讚讘专讬诐 砖讘讗讜 讘讙诪' 诇讘讬讗讜专 注谞讬谉 讝讛 讜砖讗专 讚讘专讬诐 砖谞讻诇诇讜 转讞转讬讛 讗诇讜 讛谉:



讗讬 讝讛 拽讜诇 诪住驻讬拽 诇讻讱 专"诇 诇讛讗诪讬谉 诇讘注诇 讛讻诇讬诐 诇讛讞讝讬专谉 诇讜 讘讚诪讬讛谉 讗诐 讛讜讗 讘注诇 讛讘讬转 砖讗讬谞讜 注砖讜讬 诇诪讻讜专 讗转 讻诇讬讜 讻诇 砖讬爪讗 注诇讬讜 拽讜诇 砖讘讗讜 讙谞讘讬诐 讘讘讬转讜 讻讙讜谉 砖爪注拽讜 砖诐 讘诇讬诇讛 讗讜 砖谞诪爪讗 诪拽讜诐 诪讞转专转 讜砖诪注讜 砖讻讱 讜讻讱 讛讜爪讬讗讜 讚讬讜 讜讗诐 讛讜讗 讘注诇 讛讘讬转 讛注砖讜讬 诇诪讻讜专 讗转 讻诇讬讜 讞讜砖砖讬谉 讗谞讜 砖诪讗 讛讜讗 讛讜爪讬讗 讛拽讜诇 讜爪注拽 讘诇讬诇讛 讗诇讗 讗讬谞讜 讻诇讜诐 讗诇讗 讗诐 讻谉 讘讗讜 讘谞讬 讗讚诐 讜诇谞讜 讘转讜讱 讘讬转讜 讜爪注拽 讘诇讬诇讛 讜谞专讗讜 讘谞讬 讗讚诐 讬讜爪讗讬诐 讘讻诇讬诐 注诇 讻转驻讬讛诐 讜讛讻诇 讗讜诪专讬诐 讛诇诇讜 讻诇讬讜 讜讛诇诇讜 住驻专讬讜:



讛讘讗 讘诪讞转专转 讗诐 讛讜讗 注诇 爪讚 砖讗讬谉 诇讛讜专讙讜 讚诪讬诐 讗诐 砖讘专 讻诇讬诐 讘讘讬讗转讜 驻讟讜专 讜讗诐 讬砖 诇讛讜专讙讜 讚诪讬诐 讻讙讜谉 砖谞转讘专专 诇讘注诇 讛讘讬转 砖讗祝 讗诐 讬注诪讜讚 讘驻谞讬讜 诇讛爪讬诇 诪诪讜谞讜 诇讗 讬讛专讙讛讜 讗诐 砖讘专 讻诇讬诐 讞讬讬讘 讜诪"诪 谞讟诇 讻诇讬诐 讜讬爪讗 讗祝 讘讝讛 砖讗讬谉 诇讜 讚诪讬诐 讞讬讬讘 诇讛讞讝讬专诐 讜讗讬谉 讗讜诪专讬诐 砖拽谞讗诐 讘讚诪讜 砖讛讜转专:





转讜住驻讜转 专讬"讚 (诪讛讚讜专讛 转诇讬转讗讛)

讗讬讘注讬 诇讛讜 专' 讻讙讝诇谉 讚专"砖 拽讗诪专 讚拽谞讬 讗讜 讚讬诇诪讗 讻讙讝诇谉 讚专讘谞谉 讗诪专 讚诇讗 拽谞讬 驻讬'  讗诪专讬' 专' 注讜谞讛 诇专"砖 讗讝 诪砖诪注 讚砖谞讬讛诐 拽讜谞讬诐 讚诪讛 讗诪专 专"砖 讙讝诇谉 讛讜讬 讬讬讗讜砖 讗讘诇 讙谞讘 诇讗 讜注谞讛 诇讜 专' 讙谞讘 讻讙讝诇谉 讜砖谞讬讛诐 讛讜讬 讬讬讗讜砖 讜讗诐 注谞讛 诇专讘谞谉 讚讗诪专 讙讝诇谉 诇讗 讛讜讬 讬讬讗讜砖 讗讘诇 讙谞讘 讛讜讬 讬讬讗讜砖 讜讛讜讗 讗诪专 讙谞讘 讻讙讝诇谉 讗讝 诪砖诪注 讚砖谞讬讛诐 诇讗 讛讜讬 讬讬讗讜砖:


讗诇讗 诇讗讜 砖"诪 专' 讻讙讝诇谉 讚专"砖 拽讗诪专 砖"诪. 讙诐 讛谞讛 讛讬讬转讬 诪拽砖讛 讜诇讬诪讗 讚专' 诇讗 住讘专 讻专"砖 讜讛讻讗 诪砖讜诐 讚住"诇 讻专诪讬 讘专 讞诪讗 讚讗诪专 专砖讜转 讬讜专砖 讻专砖讜转 诇讜拽讞 讚诪讬 讜诇讗 讛讬讗 讚讻诇 讛讗讬 砖拽诇讗 讜讟专讬讗 诇讗 讛讜讬 讗诇讗 讗诇讬讘讗 讚专讘讛 讚讗诪专 讘讬讚讜注 谞诪讬 驻诇讬讙讬 讜讗讬 讬讬讗讜砖 讻讙讝诇谉 诇讗 讞砖讬讘 讬讬讗讜砖 诇专' 讻专讘谞谉 诪讛 诪讛谞讬 砖讬谞讜讬 专砖讜转 讗诇讗 诇讗讜 讘注"讻 专' 讻讙讝诇谉 讚专"砖 住"诇 讜讻讬 讗诪专 讙谞讘 讛专讬 讛讜讗 讻讙讝诇谉 砖诪注讬' 诪讬谞讛 讚讘转专讜讬讬讛讜 住"诇 讚讬讬讗讜砖 拽讜谞' 讜讚诇讗 讻专讘谞谉 讚讗诪专讬 讬讬讗讜砖 讘讙讝诇谉 诇讗 拽谞讬 讜诇讗 讻专' 砖诪注讜谉 讚讗诪专 讬讬讗讜砖 讘讙谞讘 诇讗 拽谞讬 讚诇讗 讛讜讬 讬讬讗讜砖 讻诇诇 讗讘诇 注讜诇讗 讚讗诪专 讘讬讚讜注 讻"注 诇"驻 讚讛讜讬 讬讬讗讜砖 诪讜拽讬 讛谞讬 诪转谞讬讬转讗 讜讛讱 讚专' 谞诪讬 讘讬讚讜注 讜讛谉 诇讚讘专讬 讛讻诇:


讜讛注诇讛讜 专' 诇讻讛讜谞讛 注诇 驻讬讜 驻讬' 讗注"驻 砖讗讬谉 讗讚诐 谞讗诪谉 注"讬 注爪诪讜 讛讬讻讗 讚诪住诇"转 谞讗诪谉 讜讻谉 诇讙讘讬 砖讘讜讬' 讗注"讙 讚讗讬谉 (谞讗诪谉) 讛讘谉 注诇 讗诪讜 讻讚讗诪专讬' 讘驻"讘 讚讻转讜讘讜转 讛讬讻讗 讚讛讜讗 诪住诇"转 谞讗诪谉 讜诪讗讬 讚转谞谉 讘驻"讘 讚讻转讜讘讜转 讜讗诇讜 谞讗诪谞讬谉 诇讛注讬讚 讘讙讚诇谉 注诇 诪讛 砖专讗讜 讘拽讜讟谞谉 讗讜转讛 讛讬讗 砖诪注讬讚 诇讘"讚 讜诇讗 讛讜讬 诪住诇"转 讜讗驻"讛 谞讗诪谉 讗讘诇 讛讻讗 讚讜拽讗 诪住诇"转 讗讘诇 讗诐 讛讬讛 诪注讬讚 诇讘"讚 诇讗 讛讜讬 诪讛讬诪谉:


驻讬住拽讗 讛诪讻讬专 住驻专讬讜 讘讬讚 讗讞专 讻讜' 驻讬' 讛讻讬专 讻诇讬讜 讜住驻专讬讜 讘讬讚 讗讞专 讜诪讘讬讗 注讚讬' 讛诪讻讬专讬诐 讗讜转诐 砖讛讬讗 砖诇讜 讜讟讜注谉 讜讗讜诪专 谞讙谞讘讜 诪诪谞讬 讜讝讛 讟讜注谉 讻讬 讗谞讬 拽谞讬转讬诐 诪讗讞讚 砖讛诇讱 诇讜 诇诪讚"讛 讜诇讗 讬讚注转讬 讛讬讗讱 讘讗讜 诇讬讚讜 讜讻住讘讜专 讛讬讬转讬 砖讛谉 砖诇讜 讻讬讜谉 砖讘注诇 讛讻诇讬' 诇讗 谞转讬讬讗' 讛讚讬谉 讛讬讛 诇讬拽讞 讗讜转' 讘诇讗 讚诪讬' 讜讝讛 讬讞讝专 讗讞' 诪讬 砖诪讻专' 诇讜 讗讘诇 诪驻谞讬 砖诇讗 讬讚注 讝讛 讛诇讜拽讞 讻讬 讙谞讜讘讬诐 讛讬讜 讘讬讚讜 讜拽谞' 讗讜转诐 讘砖讜拽 讘驻专讛住讬讗 讘讞讝拽' 砖讛谉 砖诇讜 注砖讜 诇讜 讞讻诪讬' 转拽谞' 讛砖讜' 砖讬砖讘' 讻诪讛 谞转谉 讘讛诐 讜讬讟讜' 讛讚诪讬' 诪讘注' 讛讻诇讬诐 讜讬讞讝讜专 诇讜 讗转 讻诇讬讜 讜讗诐 谞诪爪讗 讛讙谞讘 砖诪讻专诐 诇讜 诇拽诪谉 诪驻专砖 讗讬讱 讛讚讬谉 谞讜转谉 讜住讘讬专讗 诇讬' 诇讛讗讬 转谞讗 讚住转诐 讙谞讬讘讛 诇讗 讛讜讬 讬讬讗讜砖 讘注诇讬诐 讚讗讬 讛讜讛 讛转诐 讬讬讗讜砖 讛讜讬 拽谞讬 诇讛讜 诇讜拽讞 讘讬讬讗讜砖 讜砖讬谞讜讬 专砖讜转 讜讗驻讬' 讘讚诪讬' 诇讗 讛讜讛 诪讛讚专 诇讛谉 讜住转诪讗 讚诪转谞讬' 讻专"砖 讚讗诇讜 讙讘讬 诪讜讻住讬谉 转谞谉 讛专讬 讗诇讜 砖诇讜 诪驻谞讬 砖讛讘注诇讬诐 诪转讬讗砖讬谉 讗诇诪讗 住转诐 讙讝诇讛 讬讬讗讜砖 讘注诇讬诐 讛讜讬 讜诇讙讘讬 讙谞讘 转谞讬 讬讞讝讜专 讛讻诇讬诐 诇讘注诇讬诐 讗诇诪讗 住转诐 讙谞讘讛 诇讗 讛讜讬 讬讬讗讜砖 讘注诇讬诐:





砖讬讟讛 诪拽讜讘爪转

 讞"诪 砖"注. 诪讻讗谉 讬爪讗 谞讞讬诇 讜讻讜'. 讬专讜砖诇诪讬 讜讘驻讜专讞 讜讘诇讘讚 注诇 讗转专 讗讘诇 讗诐 讬爪讗讜 讜讞讝专讜 讗谞讬 讗讜诪专 诇讗 讗诪专讜 讗诇讗 诪驻谞讬 讛讬专讗讛 讜诪驻谞讬 讛驻转讜讬. 讜谞专讗讛 讻讬 驻讜专讞 转讬谞讜拽 驻讜专讞 讗讘诇 拽讜讚诐 砖讛讙讬注 诇讻诇诇 驻讜专讞 讗讬谞讜 谞讗诪谉. 讛专砖讘"讗 讝"诇.


讜讛讗 讗讬讻讗 谞讞讬诇 砖诇 讚讘讜专讬诐 讜讻讜'. 砖讗谞讬 谞讞讬诇 砖诇 讚讘讜专讬诐 讚转拽谞转讗 讚专讘谞谉 讛讬讗. 拽砖讛 诇讙讬专住讗 讝讜 讚注讚讜转 讗砖讛 转拽谞转讗 讚专讘谞谉 讛讬讗 讚诪转讜讱 讞讜诪专讗 砖讛讞诪专转 注诇讬讛 讘住讜驻讛 讜讻讜' 讻讚讗讬转讗 讘驻专拽 讛讗砖讛 专讘讛. 讗诇讗 讜讚讗讬 谞专讗讛 讻讛讛讬讗 讙讬专住转 讛住驻专讬诐 讚讙专住讬 砖讗谞讬 谞讞讬诇 砖诇 讚讘讜专讬诐 讚拽谞讬谉 讚专讘谞谉 讜讞爪专讜 讗讬谞讜 拽讜谞讛 诇讜 讻讬讜谉 砖讛谉 驻讜专讞讬谉 讜讬讻讜诇讬谉 诇讘专讜讞 讚诇讗 拽谞讬讗 讞爪专讜 讗诇讗 讻讙讜谉 爪讘讬 砖讘讜专. 转讜住驻讜转 砖讗谞"抓.


讜讝讛 诇砖讜谉 讛"专 讬讛讜谞转谉 讝"诇 讜讛讗 谞讞讬诇 砖诇 讚讘讜专讬诐 讜讻讜'. 讗诪专 诇讬讛 讘转拽谞转讗 讚专讘谞谉 讜讻讜' 讻诇讜诪专 讘讗讬住讜专讗 讚讗讜专讬讬转讗 诇注讜诇诐 讗讬谞讜 谞讗诪谉 注讚 讗讞讚 讜砖讗专 驻住讜诇讬诐 讗驻讬诇讜 讘诪住讬讞讬谉 诇驻讬 转讜诪谉 讜讗讬 谞诪讬 诇注谞讬谉 讚讘专 讚砖讬讬讱 讘讬讛 讙讝诇 讙诪讜专 讗讘诇 讘谞讞讬诇 砖诇 讚讘讜专讬诐 诇讬讻讗 讙讝诇 讙诪讜专 讗诇讗 诪砖讜诐 讚专讻讬 砖诇讜诐 讻讚转谞谉 讬讜谞讬 砖讜讘讱 讜讬讜谞讬 注诇讬讛 讬砖 讘讛谉 讙讝诇 诪驻谞讬 讚专讻讬 砖诇讜诐. 注"讻.
讻转讘 讛专"诪 讝"诇 诪住专拽住讟讛 讜讝"诇 讜谞专讗讛 诇讜诪专 讘砖讘讜讬讛 讜讘注讚讜转 讗砖讛 砖讗诐 讛讗砖讛 讘转 讚注转 讜谞转讻讜讜谞讛 诇讛注讬讚 谞讗诪谞转 讻讚讗诪专讬谞谉 讛转诐 砖转讬 谞砖讬诐 砖谞砖讘讜 讗讘诇 讘拽讟谉 讗讜 讘讙讜讬 讛讜讗 讚诪讻砖专讬谞谉 诪住讬讞 诇驻讬 转讜诪讜 讜诇讗 诪拽讘诇讬谞谉 讘转讜专转 注讚讜转 讜注讘讚 讜砖驻讞讛 谞诪讬 讻讗砖讛 讘转 讞讜专讬谉 讚诪讬 讜讛讻讗 讙讘讬 谞讞讬诇 讚讘讜专讬诐 讗砖讛 讙讚讜诇讛 诇讗 诪讛讬诪谞讗 讗诇讗 讘诪住讬讞 诇驻讬 转讜诪讛. 注"讻.


转谞讬讗 专讘讬 讬砖诪注讗诇 讘谞讜 砖诇 专讘讬 讬讜讞谞谉 讘谉 讘专讜拽讗 讗讜诪专 转谞讗讬 讘讬转 讚讬谉 讛讜讗 讜讻讜'. 讻讜诇诐 驻砖讜讟讬谉 讛谉 诇讗 讛讜爪专讻讜 诇讻转讘诐 讗诇讗 诪驻谞讬 砖讛谉 讛诇讻讜转. 专讘讬谞讜 讞谞谞讗诇 讝"诇.
讜专讘讬谞讜 讙专砖讜诐 诪讗讜专 讛讙讜诇讛 讝"诇 讻转讘 讘转砖讜讘讛 住讬诪谉 住"讚 讚讙讘讬 拽讜爪抓 住讜讻讜 砖诇 讞讘专讜 诇讬转 讛诇讻转讗 讻专讘讬 讬砖诪注讗诇 讗讘诇 讘讗讬讚讱 讚砖讜驻讱 讬讬谞讜 讜诪驻专拽 注爪讬讜 讛诇讻转讗 讛讬讗. 注"讻. 注讬讬谉 诇拽诪谉 讘诇砖讜谞讜 讝"诇 讛讻转讜讘 注诇 诪砖谞讛 讝讜 讘讞讘讬转 砖诇 讬讬谉 讜讻讜'.


讜讛专讘 讛诪讗讬专讬 讝"诇 讻转讘 讜讝"诇 诪讛 砖讗诪专讜 讘讻讗谉 砖转谞讗讬 讘讬转 讚讬谉 讛讜讗 砖讬讛讗 讝讛 讬讜专讚 诇转讜讱 砖讚讛 讞讘专讜 讜拽讜爪抓 讗转 住讜讻讜 讜讻讜'. 讻讘专 讘讬讗专谞讜 讘诪砖谞讛 砖讙讚讜诇讬 讛驻讜住拽讬诐 讞讜诇拽讬诐 讘讛. 讜讻谉 诪讛 砖讗诪专讜 讘讻讗谉 转谞讗讬 讘讬转 讚讬谉 讛讜讗 讘讗讞讚 讘讗 讘讞讘讬诇转 驻砖转谞讜 注诇 讞诪讜专讜 讜讝讛 讘讞讘讬诇转 注爪讬讜 讜诪转 讞诪讜专讜 砖诇 讘注诇 驻砖转谉 讜讻讜' 讜讻谉 讝讛 讘讗 讘讻讚讜 砖诇 讬讬谉 讜讻讜' 讻转讘讜 讙讚讜诇讬 驻讜住拽讬诐 砖讗讬谉 讛诇讻讛 讻谉 讗诇讗 讗讬谉 诇讜 讗诇讗 砖讻专讜. 讜注讬拽专 讛讚讘专讬诐 砖讻诇 砖讞讘专讜 转讜讘注讜 讘讻讱 讞讬讬讘 诇注砖讜转 讻谉 诪讻讞 转拽谞讛 讗诇讗 砖讗诐 诇讗 专爪讛 诇注砖讜转 讗讬谞讜 讞讬讬讘 讛讗 讗诐 注砖讛 讻谉 诪注爪诪讜 讗讬谉 诇讜 讗诇讗 砖讻专讜 讻诪讜 砖讘讬讗专谞讜 讘驻专拽 讛诪谞讬讞 讜讻诪讜 砖讬转讘讗专 讘诪砖谞讛 讛砖讬砖讬转. 讜诪讛 砖讗诪专讜 讘驻专拽 诪专讜讘讛 砖讛转讜注讛 讘讬谉 讛讻专诪讬诐 诪驻住讙 讜注讜诇讛 诪驻住讙 讜讬讜专讚 讗讘讚转 讙讜驻讜 砖讗谞讬 砖讛讜讗 诪讜转专 诇讛爪讬诇讜 讘诪诪讜谉 讞讘专讜 讗祝 砖诇讗 讘驻谞讬讜 注诇 讚注转 转砖诇讜诪讬谉 讛讗 讛爪诇转 讙讜驻讜 讘诪诪讜谉 讞讘专讜 注诇 讚注转 砖诇讗 诇砖诇诐 讗住讜专 讛讗 讛爪诇转 诪诪讜谞讜 讘诪诪讜谉 讞讘专讜 讗祝 注诇 讚注转 转砖诇讜诪讬谉 讗住讜专 讗诇讗 讗诐 讻谉 讘专砖讜转. 讜讻诇 砖讗转讛 诪讜爪讗 讘转诇诪讜讚 讛爪诇转 注爪诪讜 讘诪诪讜谉 讞讘专讜 砖讗住讜专讛 讚讜拽讗 砖诇讗 注诇 讚注转 转砖诇讜诪讬谉 讜讻诇 砖转诪爪讗 讘讛 砖诪讜转专转 讚讜拽讗 注诇 讚注转 转砖诇讜诪讬谉 讜讻诇 砖讗转讛 诪讜爪讗 讗讬住讜专 讘讛爪诇转 诪诪讜谞讜 讘诪诪讜谉 讞讘专讜 驻讬专讜砖讜 讗祝 注诇 讚注转 转砖诇讜诪讬谉. 讜讙讚讜诇讬 讛诪驻专砖讬诐 驻讬专砖讜 砖讻诇 砖讗讬谉 讘注诇 讛诪诪讜谉 诇砖诐 讗住讜专 讛讗 讗诐 讛讜讗 诇砖诐 转讜讘注讜 诪讻讞 转谞讗讬 讘讬转 讚讬谉 讜诪讜转专. 讜拽砖讛 砖讘讻讜诇诐 诇讚注转 讝讛 诪讛 砖讗诪专讜 讘驻专拽 讗诇讜 诪爪讬讗讜转 讗讜 砖讛讬转讛 讗讘讚讛 砖诇讜 诪专讜讘讛 诪砖诇 讞讘专讜 讜讛转注诇诪转 讗诇诪讗 砖讗诐 讛讬转讛 讗讘讚讛 砖诇讜 诪讜注讟转 爪专讬讱 诇讛爪讬诇 讗转 砖诇 讞讘专讜 讜讚讗讬 诇讗 注诇 讚注转 驻住讬讚讗 讗诇讗 砖讬讛讗 讝讛 谞讜讟诇 讚诪讬 讗讘讚转讜 讛诪讜注讟转 诪转讜讱 砖诇 讞讘专讜. 讜砖诪讗 讚讘专 讝讛 诇讗讜 讚讜拽讗 讗诇讗 讻诇 砖讬砖 诇讜 爪讚 讗讘讚讛 驻讟讜专 诪砖诇 讞讘专讜. 注"讻.


诪转谞讬转讬谉 讛诪讻讬专 讻诇讬讜 讜住驻专讬讜. 专爪讛 诇讜诪专 砖专讗讜讘谉 讝讛 讛讬讛 诪讞讝专 讗讞专 讻诇讬讜 讜住驻专讬讜 砖谞讙谞讘讜 诪诪谞讜 讜讛专讬 砖讗讬谉 讝讜 住转诐 讙谞讘讛 砖讛专讬 诪讗讞专 砖讛讜讗 诪讞讝专 讗讞专讬讛谉 讜诪讜讚讬注 讞住专讜谞讜 讜诪讞讝专 讗讞专讬讛谉 讬讚讜注 讛讜讗 砖讗讬谞讜 诪转讬讬讗砖 讜讝讛 砖讛讻诇讬诐 讜讛住驻专讬诐 讘讬讚讜 讟注谉 砖诇拽讞谉 讘砖讜拽 讜专讗讜讘谉 讝讛 讟注谉 砖谞讙谞讘讜 诇讜 讜诪谉 讛讙谞讘 诇拽讞谉 讜诇驻谞讬 讬讗讜砖 讜讗讬谉 讻讗谉 讗诇讗 砖谞讜讬 专砖讜转 诇讘讚 讗诐 讬爪讗 诇讜 拽讜诇 讙谞讘讛 讘注讬专 讛专讬 讛诇讜拽讞 诪讞讝讬专 讻诇讬讜 讜住驻专讬讜 诇讝讛 讜讬砖讘注 讻诪讛 谞转谉 讜讬讟讜诇 讜讗祝 注诇 驻讬 砖诪谉 讛讚讬谉 讛讬讛 专讗讜讬 诇讬讟诇谉 讘诇讗 讛讞讝专转 讚诪讬讛谉 注砖讜 讘讜 转拽谞转 讛砖讜拽 讜讛讜讗 砖转讬拽谞讜 砖讻诇 讛诇讜拽讞 讘砖讜拽 讗祝 注诇 驻讬 砖谞讜讚注 讗讞专 讻讱 砖诪谉 讛讙谞讘讛 讛讬转讛 诇讗 讬讞讝讬专 讗诇讗 讘讚诪讬诐 讛讜讗讬诇 讜讘驻专讛住讬讗 诇拽讞 砖讗诐 讻谉 谞注诇转 讚诇转 讘驻谞讬 讛诪讜讻专讬诐. 讛专讘 讛诪讗讬专讬 讝"诇. 讜讻谉 驻讬专砖讜 讘转讜住驻讜转.


讗讘诇 讛专诪"讛 讝"诇 讻转讘 讘驻专讟讬讜 讜讝"诇 讛诪讻讬专 讻诇讬讜 讜住驻专讬讜 讘讬讚 讗讞专 讜讻讜'. 诪讛讗 诪转谞讬转讬谉 砖诪注讬谞谉 讚诇讗 讗诪专讬谞谉 住转诐 讙谞讘讛 讬讗讜砖 讘注诇讬诐 讛讬讗 讗诇讗 诇注谞讬谉 讟讜诪讗讛 讗讘诇 诇注谞讬谉 讚讬谞讗 诇讗 讛讜讬 讬讗讜砖 讚讗诐 讻谉 讻讬 讬爪讗 诇讜 砖诐 讙谞讘讛 讘注讬专 谞诪讬 讛讬讻讬 诪驻拽讬谞谉 诇讛 诪谞转讘注 讛讗 讗讬讻讗 讬讗讜砖 讘讬讚讗 讚讙谞讘 讜砖讬谞讜讬 专砖讜转 讘讬讚讗 讚诇讜拽讞 讜讚讻讜诇讬 注诇诪讗 拽谞讬. 讜诇讬讻讗 诇诪讬诪专 讚转拽谞转讗 讛讜讗 讚注讘讚讜 诇讬讛 专讘谞谉 诇讘注诇讬诐 讚讜讚讗讬 讚讛讗 讗诪专讬谞谉 讘讙诪专讗 讚讛讗讬 讚讬谞讗 转拽谞转讗 讚诇讜拽讞 讛讜讗 讚诇讗 诪驻拽讬谞谉 诪讬谞讬讛 讗诇讗 讘讚诪讬 诪讚拽专讬 诇讛 讘讙诪专讗 转拽谞转 讛砖讜拽. 讜注讜讚 讚讗讬 讗诪专转 讚转拽谞转讗 讛讜讗 讚注讘讬讚 诇讛讜 专讘谞谉 诇讘注诇讬诐 讗诐 讻谉 讗驻讬诇讜 讙讝诇谉 谞诪讬 谞注讘讬讚 诇讛讜 转拽谞转讗 讚讛砖转讗 诇讜拽讞 诪讙谞讘 讚诇讗 诪驻专住诐 注讘讚讜 诇讬讛 专讘谞谉 转拽谞转讗 诇讘注诇讬诐 诇讜拽讞 诪讙讝诇谉 诇讗 讻诇 砖讻谉 讜讻讬 讛讻讬 谞诪讬 讛讗 住讜讙讬讬谉 讘讻讜诇讬讛 转诇诪讜讚讬谉 讜讻讻讜诇讛 诪转谞讬转讗 讚讬讗讜砖 讜砖谞讜讬 专砖讜转 拽谞讬 讗诇讗 诇讗讜 砖诪注 诪讬谞讛 讻讚拽讗诪专讬谞谉. 讜讛讗讬 砖讘讜注讛 讚专诪讜 专讘谞谉 注诇讬讛 讚谞转讘注 讗祝 注诇 讙讘 讚谞拽讬讟 诇讛讜 诇讻诇讬诐 讜诇住驻专讬诐 转讜转讬 讬讚讬讛 讛谞讬 诪讬诇讬 讘诇讜拽讞 诪讙谞讘 讚诪讚讬谞讗 讛讚专讬 讻诇讬诐 讜住驻专讬诐 讘诇讗 讚诪讬 诇诪专讬讬讛讜 讜讻讬 讟注讬谉 谞转讘注 讚讚讬讚讬讛 谞讬谞讛讜 诇讗 诪讛讬诪谉 讻诇诇 讜讗砖转讻讞 讚诇讬讻讗 诇诪讬诪专 诪讬讙讜 诇诪讬驻讟专讬讛 诪砖讘讜注讛 讗讘诇 诪讗谉 讚诪谞拽讬讟 诪砖讻讜谉 转讞转 讬讚讜 讻诇 讛讬讻讗 讚讗讬 讘注讬 讟注讬谉 讚讚讬讚讬 讛讜讗 诪讛讬诪谉 讘砖讘讜注转 讛讬住转 讻讬 讟注讬谉 谞诪讬 讚讘讛讻讬 讜讛讻讬 谞拽讬讟讗 诇讬讛 讘转讜专转 诪砖讻讜谉 诪讛讬诪谉 讘砖讘讜注转 讛讬住转 讚讗诪专讬谞谉 诪讬讙讜 讻讚诪讘讜专专 讘驻专拽 讻诇 讛谞砖讘注讬谉. 注"讻.
讜讗诐 诇讗 讬爪讗 诇讜 拽讜诇 讙谞讘讛 讗祝 注诇 驻讬 砖专讗讜讛讜 诪讞讝专 讗讞专讬讛 诇讗 讻诇 讛讬诪谞讜 砖诪讗 诪讻专诐 诪转讜讱 讛讚讞拽 讜讻砖谞讝讚诪谞讜 诇讜 诪注讜转 诪讞讝专 讗讞专讬讛谉. 讛专讘 讛诪讗讬专讬 讝"诇.
讜讛专诪"讛 讝"诇 讻转讘 讘驻专讟讬讜 讜讝"诇 讜讗诐 诇讗 讬爪讗 诇讜 砖诐 讙谞讘讛 讘注讬专 讗祝 注诇 驻讬 砖讛讘讬讗 注讚讬诐 砖讛讬讜 砖诇讜 讜讗讬谉 讛谞转讘注 讟讜注谉 砖诇拽讞谉 诪讝讛 讗诇讗 诪讗讞专 诇讗讜 讻诇 讛讬诪谞讜 诇讛讜爪讬讗谉 讘注讚讜转 讝讜 砖讗谞讬 讗讜诪专 砖诪讻专谉 诇讗讞专 讜诇拽讞谉 讝讛 讛讬诪谞讜. 注"讻.
砖诪讗 讗祝 讘诇讗 讬爪讗 诇讜 拽讜诇 讙谞讘讛 讬讛讗 谞讗诪谉 诪转讜讱 砖讬讻讜诇 诇讜诪专 砖讗讜诇讬谉 讛谉 讘讬讚讱 砖讛专讬 讚讘专讬诐 讛注砖讜讬讬谉 诇讛砖讗讬诇 讜诇讛砖讻讬专 讛谉 驻讬专砖讜 讘讜 讘砖讗讬谞谉 讘注讬专 讗讞转 讜讗讬谉 讚专讱 诇讛砖讗讬诇 讜诇讛砖讻讬专 讞讜抓 诇注讬专讜 讗讜 讘住驻专讬诐 讞砖讜讘讬诐 砖讗讬谉 讚专讻谉 诇讛砖讗讬诇 讜诇讛砖讻讬专. 讜诪讻诇 诪拽讜诐 注讬拽专 讛驻讬专讜砖 讘注砖讜讬讬谉 诇讛砖讗讬诇 讜诇讛砖讻讬专 讗讬谞讜 讻讚讘专讬讛诐 砖讻诇 讛讚讘专讬诐 讚专讘 讛讜讗 诇讛砖讗讬诇谉 讜诇讛砖讻讬专谉 讗诇讗 驻讬专讜砖讜 砖注讬拽专 注砖讬讬转谉 诇讛砖讻讬专 讻诪讜 砖讬转讘讗专 讘诪拽讜诪讜. 讛专讘 讛诪讗讬专讬 讝"诇.
讜讝讛 诇砖讜谉 讛"专 讬讛讜谞转谉 讝"诇 讜诪讬讬专讬 诪转谞讬转讗 讝讜 砖谞砖讘注 讜谞讜讟诇 砖讬讚讜注 诇讘谞讬 讛注讬专 砖讝讛 讛诇讜拽讞 拽谞讛 讗讜转诐 讘讚诪讬诐 讗讘诇 讗讬谞诐 讝讜讻专讬诐 讛讚诪讬诐 讜诪砖讜诐 讛讻讬 讗讬谉 诇谞讜 诇讛讗诪讬谉 讘注诇 讛讘讬转 砖讗诪专 谞讙谞讘讜 诪砖讜诐 讟注谞转 诪讬讙讜 诪讬讙讜 讚讬讻讜诇 诇诪讬诪专 砖讗讜诇讬谉 讛谉 讘讬讚讱 讚讛讗 住驻专讬诐 讚讘专讬诐 讛注砖讜讬讬诐 诇讛砖讗讬诇 讜诇讛砖讻讬专 讛诐 讜讘诇讗 讚诪讬诐 讬讻讜诇 诇讛讜爪讬讗 讗讜转诐 诪讬讚讜 讻讬 讗诪专 讙谞讜讘讬诐 讛诐 诪诪谞讬 讜讬砖 诇讬 诇讛讞讝讬专 诇讱 讚诪讬讛诐 谞讗诪谉 讘诇讗 砖讜诐 拽讜诇 讘注讜诇诐. 讗讬 谞诪讬 讬砖 诇讜诪专 砖讗讬谞谉 诪注讬专 讗讞转. 讗讬 谞诪讬 讘住驻专讬诐 讞砖讜讘讬诐 讛专讘讛 砖讗讬谞诐 注砖讜讬讬谉 诇讛砖讗讬诇 讜诇讛砖讻讬专 讜诪砖讜诐 讛讻讬 讘注讬谞谉 砖讬爪讗 拽讜诇 讙谞讘讛 讘注讬专 拽讜讚诐 诇讻谉. 注"讻.
讜讻转讘 讛专讘 讛诪讗讬专讬 讝"诇 讜讝"诇 讻砖诐 砖讘讬讗专谞讜 讘诪砖谞讛 砖讛诇讜拽讞 诪讘注诇 讛讘讬转 砖讛讜讗 谞砖讘注 讻诪讛 诇拽讞 讜讬讟讜诇 讻讱 讻砖讛讜讗 爪专讬讱 诇讞讝讜专 注诇 讛讙谞讘 讜讞讜诇拽 注诐 讛讙谞讘 砖讝讛 讗讜诪专 讘讻讱 讜讻讱 诇拽讞转讬 讜讝讛 讗讜诪专 诇讗 谞转转 诇讬 讗诇讗 讻讱 讬砖讘注 讛诇讜拽讞 讻诪讛 讛讜爪讬讗 讜讬讟讜诇. 注"讻.
讙诪专讗 讜讚讬诇诪讗 注讬诇讛 诪爪讗 讻诇 砖讻谉 砖讗讬谉 诇讛讗诪讬谞讜 诇注谞讬谉 讛住驻专讬诐 讜讛讻诇讬诐 砖讛专讬 诇讬讻讗 讗讚诐 讘注讜诇诐 砖专讗讛 讗讜转诐 砖讛讜爪讬讗讜 讚讘专 讜砖诪讗 诇讗 讘专讞讜 讗诇讗 讘专爪讜谞讜 讛诇讻讜 诇讛谉 讜讛讜讗 诪爪讗 专讙诇讬讬诐 诇讚讘专 诇诪讛 砖讞砖讘 诇讻讝讘 注诇 诪讻讬专转 讛住驻专讬诐 诇讻谉 注诪讚 讘诇讬诇讛 讜讛驻讙讬谉 讘注讬专 诇讛讗诪讬谉 讚讘专讬讜 讻砖讬注专注专. 讛"专 讬讛讜谞转谉 讝"诇.


讻转讘 讛专诪"讛 讝"诇 讘驻专讟讬讜 讜讝"诇 讛讗 讚转谞谉 讛诪讻讬专 讻诇讬讜 讜住驻专讬讜 讘讬讚 讗讞专 讗诐 讬爪讗 诇讜 讜讻讜'. 讗讜拽讬诪谞讗 讻讙讜谉 砖讘讗讜 讘谞讬 讗讚诐 讜诇谞讜 讘转讜讱 讘讬转讜 讜注诪讚 讜讛驻讙讬谉 讘诇讬诇讛 讜讗诪专 谞讙谞讘讜 讻诇讬 谞讙谞讘讜 住驻专讬 讜讛讜讗 砖讛讬转讛 诪讞转专转 讞转讜专讛 讘转讜讱 讘讬转讜 讜讘谞讬 讗讚诐 砖诇谞讜 讘转讜讱 讘讬转讜 讬爪讗讜 讜讗谞讘讜拽专讗讜转 砖诇 讻诇讬诐 讜砖诇 住驻专讬诐 注诇 讻转驻讬讛谉 讜讛讻诇 讗讜诪专讬诐 谞讙谞讘讜 讻诇讬讜 砖诇 驻诇讜谞讬 谞讙谞讘讜 住驻专讬讜 砖诇 驻诇讜谞讬 讜讛讜讗 讚诪砖转诪讜讚注讬 诇讛讜 讘讛讛讬讗 砖注转讗 讜讗诪专讬 讛诇诇讜 讻诇讬讜 砖诇 驻诇讜谞讬 讛诇诇讜 住驻专讬讜 砖诇 驻诇讜谞讬 讗讘诇 讛讬讻讗 讚诇讗 讛讜讬 讻讛讗讬 讙讜讜谞讗 讗祝 注诇 讙讘 讚讬爪讗 诇讜 砖诐 讙谞讘讛 讘注讬专 诇讗 诪爪讬 诇讗驻讜拽讬谞讛讜 诪诇讜拽讞 讜讞讬讬砖讬谞谉 讚讬诇诪讗 讗讬讛讜 讛讜讗 讚诪驻讬拽 砖诪讬讛. 讜讗驻讬诇讜 讘讗讜 讘谞讬 讗讚诐 讜诇谞讜 讘转讜讱 讘讬转讜 讜注诪讚 讜讛驻讙讬谉 讘诇讬诇讛 讜讗诪专 谞讙谞讘讜 讻诇讬 讜讛讬转讛 诪讞转专转 讞转讜专讛 诇讜 讘转讜讱 讘讬转讜 讜讘谞讬 讗讚诐 砖诇谞讜 讘转讜讱 讘讬转讜 讬爪讗讜 讜讗谞讘讜拽专讗讜转 砖诇 讻诇讬诐 注诇 讻转驻讬讛谉 讜讛讻诇 讗讜诪专讬诐 谞讙谞讘讜 讻诇讬讜 砖诇 驻诇讜谞讬 诇讗 诪爪讬 讟注讬谉 住驻专讬诐 讚讚讬诇诪讗 讻诇讬诐 砖拽讜诇 住驻专讬诐 诇讗 砖拽讜诇. 讜讗驻讬诇讜 讗诪专讜 谞讙谞讘讜 讻诇讬讜 砖诇 驻诇讜谞讬 谞讙谞讘讜 住驻专讬讜 砖诇 驻诇讜谞讬 谞诪讬 诇讗讜 诪讬诇转讗 讛讬讗 讚讞讬讬砖讬谞谉 讚讬诇诪讗 讝讜讟专讬 砖拽讜诇 讜拽讗诪专 讗讬讛讜 专讘专讘讬. 讜讗驻讬诇讜 讗诪专讜 住驻专 驻诇讜谞讬 讜驻诇讜谞讬 谞诪讬 诇讗讜 诪讬诇转讗 讛讬讗 讚讚讬诇诪讗 注转讬拽讬 砖拽讜诇 讜拽讗诪专 讗讬讛讜 讞讚转讬 注讚 砖讬讗诪专讜 讛诇诇讜 讻诇讬讜 砖诇 驻诇讜谞讬 讛诇诇讜 住驻专讬讜 砖诇 驻诇讜谞讬 讻讚诪驻专砖 讜讗讝讬诇. 讜诪住拽谞讗 诇拽诪谉 讚诇讗 爪专讬讱 讻讜诇讬 讛讗讬 讗诇讗 讘讘注诇 讛讘讬转 讛注砖讜讬 诇诪讻讜专 讻诇讬讜. 注"讻.


讜讛讗诪专 专讘 讘讗 讘诪讞转专转 讜讻讜'. 拽砖讛 诇讬 诪讗讬 诪拽砖讛 诪讛讗 讚专讘 讚讛讗 讗诪专 专讘讗 诪住转讘专讗 诪讬诇转讗 讚专讘 讘讚诇讬转谞讛讜 讛讗 讗讬转谞讛讜 讞讬讬讘讬谉 诇讛讞讝讬专 讻讚讗讬转讗 讘驻专拽 讘谉 住讜专专 讜诪讜专讛. 讜诇讬转讗 讚讛讻讗 讚专讘 讗讚专讘 拽讗 诪拽砖讛 讚专讘 讬讛讜讚讛 诪砖诪讬讛 讚专讘 讛讜讗 讚讗诪专讛 讛讻讗. 讜注讜讚 讚诪讗讬 讚讗诪专 专讘讗 诪住转讘专讗 诪讬诇转讬讛 讚专讘 讛讻讬 拽讗诪专 诪住转讘专讗 讚诇讗 讗诪专 专讘 讙讜驻讬讛 讗诇讗 讘讚诇讬转谞讛讜 讜讗诪专讬谞谉 讛转诐 讜讛讗诇讛讬诐 讗诪专 专讘 讘讚讗讬转谞讛讜 讜专讘讗 讙讜驻讬讛 注讘讚 注讜讘讚讗 讻专讘 讗驻讬诇讜 讘讚讗讬转谞讛讜 讜讻讚讗诪专讬谞谉 讛转诐 讜讘驻讬专拽讬谉 讚诇注讬诇 诪讬讬转讬 诇讛 专讘讗 讗讬讙谞讜讘 诇讬讛 讗诪专讬 讘讚诪讞转专转讗 讗讛讚专讬谞讛讜 谞讬讛诇讬讛 讜诇讗 拽讘诇讬谞讛讜 讗诪专 讛讜讗讬诇 讜谞驻拽 诪驻讜诪讬讛 讚专讘. 讛专砖讘"讗 讝"诇.
讜讝讛 诇砖讜谉 讛专诪"讛 讝"诇 讘驻专讟讬讜 讜讛讗诪专 专讘 讛讘讗 讘诪讞转专转 讜谞讟诇 讻诇讬诐 讜讬爪讗 驻讟讜专 诪讗讬 讟注诪讗 讘讚诪讬讛 拽谞谞讛讜 讛谞讬 诪讬诇讬 讘讗 讘诪讞转专转 讚诪住专 谞驻砖讬讛 诇拽讟诇讗 讗讘诇 讛讗讬 讻讬讜谉 讚诪注讬拽专讗 诇讗讜 讗讚注转讗 讚讛讻讬 讗转讜 诇讗. 讜诇讬转讗 诇讛讗 讚专讘 讚讛讗 讗住讬拽谞讗 讘驻专拽 讘谉 住讜专专 讜诪讜专讛 讚诇讬转 讛诇讻转讗 讗诇讗 讛讬讻讗 讚诇讬转谞讛讜 诇讻诇讬诐 讗讘诇 讗讬转谞讛讜 诪讞讬讬讘 诇讗讛讚讜专讬谞讛讜. 讜讛讗 讚诪拽砖讬谞谉 诪讬谞讛 讛讻讗 诪砖讜诐 讚诪讗专讬讛 讚砖诪注转讗 讚讛讻讗 诪谞讜 专讘 讛诇讻讱 诪拽砖讬谞谉 讚专讘 讗讚专讘. 讗诇讗 诪讬讛讜 砖诪注讬谞谉 诪讬谞讛 讚讻讬 讗诪专讬谞谉 讛讘讗 讘诪讞转专转 驻讟讜专 诪转砖诇讜诪讬谉 讛讬讻讗 讚注讬讬诇 诪注讬拽专讗 讗讚注转讗 讚诪讬讙谞讘 讗讘诇 诪讗谉 讚注讬讬诇 诇讞爪专 讘注诇 讛讘讬转 诪讚注转讜 诇砖诐 诇讬谞讛 讜讛讚专 讞转专 诪讞转专转 讜讙谞讘 讻诇讬诐 讜讗驻拽讬谞讛讜 讚专讱 诪讞转专转 讻讬讜谉 讚诪注讬拽专讗 诇讗讜 讗讚注转讗 讚讛讻讬 讗转讬 诇讗讜 诪转讞讬讬讘 讘谞驻砖讜 讛讜讗 讜讞讬讬讘 讘转砖诇讜诪讬谉 讻讚诪驻专砖 讜讗讝讬诇 诇讟注诪讬讛 讚专讘 讜诪讚专讘 谞砖诪注 诇专讘谞谉. 注"讻.
诇讗 砖谞讜 砖诪爪专讬讻讬谉 诇讻诇 讛专讗讬讜转 讛诇诇讜 砖讗诪专谞讜 砖讛谉 诪讞转专转 讜注讚讜转 讘谞讬 讛注讬专 砖专讚驻讜 讗讞专讬讛诐 讗诇讗 讘讘注诇 讛讘讬转 讛注砖讜讬 诇诪讻讜专 讻诇讬讜 讻诇讜诪专 砖讛讜讗 注谞讬 讜讗讬谞讜 讗讜讛讘 讻诇 讻讱 住驻专讬讜 砖讬住讘讜诇 讞专驻转 专注讘 讬讜诐 讗讞讚 注诇讬讛谉 讗讘诇 讘讘注诇 讛讘讬转 砖诇讗 专讗讬谞讜 诪注讜诇诐 砖诪讻专 讗转 讻诇讬讜 诪注讜讚谞讜 诇讗 爪专讬讱 讻讜诇讬 讛讗讬 讗诇讗 讘诇讗 诪讞转专转 讜讗谞讘讜拽专讗讜转 住讙讬 讜讘诇讘讚 砖讘讗讜 讘谞讬 讗讚诐 讜诇谞讜 讘转讜讱 讘讬转讜 讜注诪讚 讜讛驻讙讬谉 讘诇讬诇讛 讜讗诪专 谞讙谞讘讜 讻诇讬 讜住驻专讬. 讛"专 讬讛讜谞转谉 讝"诇.


讜讻转讘 讛专"诪 讝"诇 诪住专拽住讟讛 注诇 讝讛 讜讝讛 诇砖讜谞讜 讛诪讻讬专 讻诇讬讜 讜住驻专讬讜 讘讬讚 讗讞专 讗诐 讬爪讗 诇讜 诇讝讛 砖诐 讙谞讘讛 讘注讬专 讜讗讬谞讜 注砖讜讬 诇诪讻讜专 讻诇讬讜 讜住驻专讬讜 讜砖诪注 讛诇讛 讻诪讛 讛讜爪讬讗 讜讻讜'. 讻转讘 讛诪驻专砖 讝"诇 讜讛讜讗 砖讘讗讜 讘谞讬 讗讚诐 讜诇谞讜 讘转讜讱 讘讬转讜 讜注诪讚 讜讛驻讙讬谉 讘诇讬诇讛 讜讗讬谉 爪专讬讱 砖讬专讗讜 诪讞转专转 讞转讜专讛. 注"讻.
讜拽专讜讘 诇讜诪专 砖讗祝 注诇 驻讬 砖诇讗 诇谞讜 讘谞讬 讗讚诐 讘转讜讱 讘讬转讜 讻讬讜谉 砖砖诪注讜 诪诪谞讜 诪拽讜讚诐 砖讗诪专 砖谞讙谞讘讜 诇讜 讻诇讬诐 讜住驻专讬诐 讜注讻砖讬讜 诪讘讬讗 注讚讬诐 砖讗诇讜 讛讬讜 讻诇讬讜 讗讜 住驻专讬讜 谞讗诪谉 诇讜诪专 砖诇讗 诪讻专诐 讻讬讜谉 砖讝讛 讛诇讜拽讞 诇讗 诇拽讞谉 诪讘注诇 讛讘讬转 讜讗讬谉 注砖讜讬 诇诪讻讜专 讻诇讬讜 讜住驻专讬讜. 讜诪诇讬砖谞讗 讚讗砖讻讞谉 讘谞讜住讞讗 讚讙诪专讗 讛讻讬专 讜讗讬谞讜 诪讜讞讝拽 诇诪讻讜专 讜讚讗讬 讚讟驻讬 讗讬转 诇谉 诇讛讬诪讜谞讬 讗诐 诇讗 诇谞讜 讘谞讬 讗讚诐 讘转讜讱 讘讬转讜 讚拽讗 诪拽砖讬 讘讙诪专讗 讻诇 砖讻谉 砖注讬诇讛 诪爪讗 讗诇诪讗 砖讝讜 讛讬讗 讛谞讜转谞转 砖诇讗 诇讛讗诪讬谞讜. 讻谉 谞专讗讛. 讜爪专讬讱 注讬讜谉. 注"讻. 讜讛诪驻专砖 砖讝讻专 讛讜讗 讛专讘 专讘讬 讬讛讜谞转谉 讝"诇.
讜讝讛 诇砖讜谉 讛专诪"讛 讝"诇 讘驻专讟讬讜 讘诪砖谞讛 讛诪讻讬专 讻诇讬讜 讜住驻专讬讜 讘讬讚 讗讞专 讗诐 讬爪讗 诇讜 砖诐 讙谞讘讛 讘注讬专 讬砖讘注 讛谞转讘注 讻诪讛 讛讜爪讬讗 讘拽谞讬讬转诐 讜讬讟讜诇 讜讬讞讝专讜 讻诇讬诐 讜住驻专讬诐 诇讘注诇讬诐 讛专讗砖讜谞讬诐 讜讚讜拽讗 讘讘注诇 讛讘讬转 砖讗讬谞讜 注砖讜讬 诇诪讻讜专 讗转 讻诇讬讜 讻讚诪讘讜专专 讘讙诪专讗 诇拽诪谉. 注"讻.
讜讘讙诪专讗 讻转讘 讜讝"诇 讗诪专 专讘讗 诇讗 砖谞讜 讚讘注讬谞谉 讻讜诇讬 讛讗讬 讗诇讗 讘讘注诇 讛讘讬转 讛注砖讜讬 诇诪讻讜专 讗转 讻诇讬讜 砖诇讗 诇爪讜专讱 讗讘诇 讘讘注诇 讛讘讬转 讚诇讗 注砖讜讬 诇诪讻讜专 讗转 讻诇讬讜 砖诇讗 诇爪讜专讱 诇讗 爪专讬讱 讻讜诇讬 讛讗讬 讗诇讗 讻讬讜谉 讚讬爪讗 诇讜 砖诐 讙谞讘讛 讘注讬专 讗祝 注诇 讙讘 讚诇讬讻讗 讛谞讬 诪讬诇讬 讻讜诇讛讜 诪驻拽讬谞谉 诇讛讜 诪诇讜拽讞. 讜讚讬讬拽讬谞谉 讜讚讬诇诪讗 讗讬爪讟专讬讻讜 诇讬讛 讝讜讝讬 讜讝讘讬谉 讗诪专 专讘 讗砖讬 讛专讬 讬爪讗 诇讜 砖诐 讙谞讘讛 讘注讬专. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 诪讗讬 讜讻谉 讻讜' 讚诪"砖 谞讞讬诇 诪讻住讜转 注讻"诇 诇砖讜谉 专砖"讬 讛讜讗 讜诇讗讜 讛讬讬谞讜 讻住讜转 讚拽转谞讬 讘专讬砖讗 讚讘讛讛讜讗 住转诪讗 谞诪讬 讛讜讬 讬讗讜砖 讜诇讗 拽讗讬 讛讗讬 讜讻谉 谞讞讬诇 讻讜' 讗诇讗 讗诇讬住讟讬诐 讚住讬驻讗 讜拽"诇:


讘讚"讛 讘砖讘讜讬讛 讛拽讬诇讜 讚住驻讬拽讗 讘注诇诪讗 讛讬讗 注讻"诇 专"诇 砖讗讬住讜专 砖讘讜讬讛 诇讻讛谉 讗讬谞讜 讗诇讗 住驻讬拽讗 讘注诇诪讗 砖讗砖讛 讝讜 讘讞讝拽转 讛讬转专 诇讻讛谉 注讜诪讚转 诪砖讗"讻 讘注讚讜转 讗砖讛 诇讛转讬专讛 诇注诇诪讗 砖讛讬讗 讘讞讝拽转 讗讬住讜专 诇注诇诪讗 注讜诪讚转 讜讗驻"讛 拽讟谉 诪诇"转 谞讗诪谉 讜拽"诇:


转讜住' 讘讚"讛 讛诪讻讬专 讻诇讬讜 讻讜' 讜注讬"诇 讻讜' 诪讗讚诐 讗讞专 谞讗诪谉 讜诇讗 诪讗讜转谉 砖诇谞讜 讻讜' 讜讛讗 讚诇讗 拽讗诪专 砖讗谞讬 讗讜诪专 砖讛讜讗 诪讻专讜 讻讜' 注讻"诇 讚诇驻讜诐 住讜讙讬讗 讚砖诪注转讬谉 讗讬谉 讗谞讜 转讜诇讬谉 讚讘专讬 讛诇讜拽讞 讘诪讻讞讬砖 讛谞讙谞讘 讗诇讗 砖讛讜讗 诪讜讚讛 诇讜 砖拽谞讗讜 诪讗讜转谉 砖诇谞讜 讘转讜讱 讘讬转讜 讗诇讗 砖讛讘注诇 讛讘讬转 诪讻专讜 诇讛谉 讗讘诇 诇讛讗讬 转讬专讜爪讗 讚注"讻 讗谞讜 转讜诇讬谉 讚讘专讬 讛诇讜拽讞 讘诪讻讞讬砖讜 砖讛讜讗 讗讜诪专 砖拽谞讗讜 诪讗讚诐 讗讞专 谞讗诪谉 讜诇讗 诪讗讜转谉 砖诇谞讜 讘转讜讱 讘讬转讜 讗"讻 讗诪讗讬 讗讬谉 讗谞讜 转讜诇讬谉 专拽 讘诪讻讬专讛 讗讞转 讜讘诪讻讞讬砖讜 诇讜诪专 砖拽谞讗讜 诪讘注诇 讛讘讬转 讜注"讝 转专爪讜 讚讗讬谉 诇谞讜 诇转诇讜转 专拽 讘诪讛 砖讛诇讜拽讞 讟讜注谉 讜讛诇讜拽讞 讗讬谞讜 讟讜注谉 砖讝讛 讛讘注诇 讛讘讬转 诪讻专讜 诇讜 讜讚讜"拽:





专砖"砖

讙诪专讗 讜讛讬讜 拽讜专讬谉 讗讜转讬 讬讜讞谞谉 讻讜'. 讻爪"诇 讜讻"讛 讘讻转讜讘讜转:





讛讙讛讜转 讬注讘"抓

讗"诇 专讘 讗砖讬 诇专讘讛. 谞状讘 砖诪讗 专讘讛 讘专讬讛 讚专状讛 讛讜讗 讗讜 讗讞专 讛讬讜转专 诪讗讜讞专 讻讬 讻诪讛 专讘讛 讛讜讬 讗讘诇 住转诐 专讘讛 讜讚讗讬 诇讗 讗驻砖专. 讗讜 讚诇诪讗 诇讗讜 讛讬讬谞讜 住转诐 专讘 讗砖讬:





驻谞讬 讬讛讜砖注

讙诪专讗 讜拽讬"诇 讻讙讝诇谉 诇专"砖. 讜讛讗 讚诇讗 拽讗诪专 讘讛讬驻讱 讙讝诇谉 讻讙谞讘 诇专讘谞谉 讬"诇 诪砖讜诐 讚专讘讬 转诇诪讬讚讜 讚专"砖 讛讜讬 讻讚讗诪专讬谞谉 讘讻诪讛 讚讜讻转讬 讜讗"讻 讗诪讬诇转讬讛 讚专"砖 讙讜驻讗 拽讗讬 讚诪讞诇拽 讘讬谉 讙谞讘 诇讙讝诇谉 讜谞讞诇拽 注诇讬讜 专讘讬 讜拽讗诪专 诇讬讛 讗讜诪专 讗谞讬 讙谞讘 讻讙讝诇谉 诇讚讬讚讱 讜注讬"诇 诪砖讜诐 讚专讘谞谉 讙讜驻讬讬讛讜 诪驻诇讙讬 讘讙谞讘 讘讬谉 注讻讜"诐 诇讬砖专讗诇 讜讗"讻 诇讗 驻住讬拽讗 诇讬讛 诪诇转讗 诇讜诪专 讙讝诇谉 讻讙谞讘 讚讛讗 讘讙谞讘 讙讜驻讗 谞诪讬 驻诇讬讙 讗讚专讘谞谉 讚讗讬讛讜 住"诇 讚讘讻诇 注谞讬谉 讛讜讬 讬讗讜砖 讜诪砖"讛 拽讗诪专 讙谞讘 讻讙讝诇谉 诇专"砖 讚讘讜讚讗讬 讘讙讝诇谉 诇讗 砖讬讬讱 诇讞诇拽 讘讬谉 注讻讜"诐 诇讬砖专讗诇 讻诪"砖 讜讻讛"讙 诇专讘讬 讘讙谞讘 谞诪讬 讗讬谉 讞讬诇讜拽 讜拽"诇 讜诪讬讛讜 讘住诪讜讱 讗讻转讜讘 讚诪砖诪注 诇讛讬驻讜讱 讚注讬拽专 讛讞讬诇讜拽 讘讬谉 注讻讜"诐 诇讬砖专讗诇 讛讬讬谞讜 讗诇讬讘讗 讚专讘讬:


讙诪专讗 讗讬讘注讬讗 诇讛讜 讻讙讝诇谉 讚专讘谞谉 讜讻讜' 注讚 住讜祝 讛住讜讙讬讗. 讜讬砖 诇转诪讜讛 讚诇讻讗讜专讛 诇讗 诪讬转讜拽诪讗 讻诇 讛住讜讙讬讗 讗诇讗 讗诇讬讘讗 讚专讘讛 讚讗讬 诇注讜诇讗 诇讗 诪爪讬谞谉 诇诪讬驻砖讟 诪讬讚讬 讚讛讗 讗讬讻讗 诇讗讜拽诪讬 讻诇 讛诪砖谞讬讜转 讜讘专讬讬转讜转 讚诪讬讬转讬 讘讬讚讜注 讜讗"讻 拽砖讛 讚讛讗 拽讬"诇 讛诇讻转讗 讻注讜诇讗 讜诇讗 讻专讘讛 讜讛住讻讬诪讜 讻诇 讛驻讜住拽讬诐 讘讝讛 讜讬砖 诇讬讬砖讘 讚诪砖讜诐 讚拽讬"诇 住转诐 讙讝讬诇讛 诇讗 讛讜讬 讬讗讜砖 讘注诇讬诐 诪讛"讟 讙讜驻讗 谞专讗讛 讚讜讞拽 诇讗讜拽诪讬 住转诪讬 讛诪砖谞讬讜转 讘讬讚讜注 砖谞转讬讬讗砖 讚讻讬讜谉 讚诪住转诪讗 诇讗 诪讬讬讗砖 讛讜"诇 诇驻专讜砖讬 讜讛讗 讚拽讗诪专讬谞谉 诇注讬诇 讘砖诇诪讗 诇注讜诇讗 讘讬讚讜注 讛讬讬谞讜 诪拽诪讬 讚住诇讬拽 讗讚注转讬讛 讚讗讬讻讗 诇讗讜拽诪讬 讘讗讜拽讬诪转讗 讗讞专讬转讬 讗讘诇 诇诪住拽谞讗 谞"诇 讚讜讞拽 诇讗讜拽诪讬 讘讛讻讬 讜讻"讻 讙"讻 讛诪驻专砖讬诐 讗诇讗 讚诇驻讬专讜砖诐 诇诪住拽谞讗 讚砖诪注转讬谉 诪讬转讜拽诪讗 诪转谞讬' 讘诇住讟讬诐 诪讝讜讬讬谉 讜讻专"砖 讗祝 讗诇讬讘讗 讚注讜诇讗 讜讛讻专讬讞诐 诇驻专砖 讻谉 讻讚讬 诇讬讬砖讘 诪讛 讚拽讗诪专 专讘 讗住讬 诇注讬诇 诇讞诇拽 讘讬谉 诇住讟讬诐 注讻讜"诐 诇讬砖专讗诇 讜讛讬讬谞讜 诪砖讜诐 讚诪砖诪注 诇讬讛 讚讛讗 讚拽转谞讬 专讬砖讗 诪驻谞讬 砖讛讘注诇讬诐 诪转讬讬讗砖讬谉 讛讬讬谞讜 讚讘住转诪讗 讛讜讬 讬讗讜砖 讻讚驻专砖"讬 讘诪转谞讬 讜讗"讻 注"讻 讗"讗 诇讗讜拽诪讬 诪转谞讬转讬谉 讘讬讚讜注 讗注"讻 讚讘诇住讟讬诐 诪讝讜讬讬谉 讗讬讬专讬 讗诇讗 讚诇驻诪"砖 诇注讬诇 讘住诪讜讱 讚讘讙讝诇谉 诇讗 砖讬讬讱 讻诇诇 诇讞诇拽 讘讬谉 注讻讜"诐 诇讬砖专讗诇 讜讻诪"砖 讘砖诐 讛砖"讱 讜讛讜讗 诪讜讻专讞 讜讗"讻 诇讗 讛讜注讬诇讜 讻诇诇 讘驻讬专讜砖诐 讚讗祝 讗诐 谞讗诪专 讚讘诇讬住讟讬诐 诪讝讜讬讬谉 讗祝 注诇 讙讘 讚讙讝诇谉 讛讜讗 诪"诪 讻讬讜谉 讚诪讬讟诪专 诪讗讬谞砖讬 砖驻讬专 砖讬讬讱 诇讞诇拽 讘讬谉 讬砖专讗诇 诇注讻讜"诐 讜注"驻 讛住讘专讜转 砖讻转讘转讬 诇注讬诇 诪"诪 拽砖讬讗 讚讬讜拽讬 讚诪转谞讬' 讗讛讚讚讬 诇注谞讬谉 讙讝诇谉 讚讛讬讬谞讜 诪诪讜讻住谉 讚专讬砖讗 诇讙讬讬住 讚住讬驻讗 诪讬讛讜 讬"诇 讚讘拽诇 讬砖 诇讞诇拽 讘讬谉 住转诪讗 讚诪讜讻住谉 讜讘讬谉 住转诪讗 讚讙讬讬住 讜讘注谞讬谉 讝讛 谞"诇 诇驻专砖 讚讬讜转专 讬"诇 讚诇诪住拽谞讗 讗诇讬讘讗 讚注讜诇讗 诇讗 讗讬讬专讬 诪转谞讬' 讘诇住讟讬诐 诪讝讜讬讬谉 讗诇讗 讘诇讬住讟讬诐 讙谞讘 讚讛讗讬 讗讜拽讬诪转讗 讚诇讬住讟讬诐 诪讝讜讬讬谉 讚讞讬拽讗 讛讜讗 讻讚诪拽砖讬谞谉 讗"讛 讛讬讬谞讜 讙讝诇谉 讗诇讗 诪讜拽诪讬谞谉 诇诪转谞讬转讬谉 诇诪住拽谞讗 讗诇讬讘讗 讚专讘讬 讚住"诇 讙谞讘 讻讙讝诇谉 诇专"砖 讜诪砖"讛 谞拽讬讟 讘专讬砖讗 讚诪住转诪讗 讛讜讬 讬讗讜砖 讘转专讜讜讬讬讛讜 讜讛讗 讚谞拽讟 讘住讬驻讗 讚诇讗 讛讜讬 讬讗讜砖 诪住转诪讗 讛讬讬谞讜 讘注讻讜"诐 讚诪诇转讗 讚专讘讬 注"讻 讘讬砖专讗诇 讗讬讬专讬 讚讗驻诇讜讙转讗 讚专"砖 讜专讘谞谉 拽讗讬 讚讗讬讬专讬 讘讬砖专讗诇 讜讗祝 砖专讗讬转讬 诇诪驻专砖讬诐 讚驻诇讜讙转讗 讚专"砖 讜专讘谞谉 讘注讻讜"诐 讗讬讬专讬 讜讻"讻 讛砖"讱 砖讛讬讗 砖讬讟转 讛讟讜专 讗讘诇 讻讘讜讚诐 讘诪拽讜诪诐 诪讜谞讞 砖讗"讗 诇讜诪专 讻谉 讘砖讜诐 注谞讬谉 讘注讜诇诐 讻诪讜 砖讛讗专讬讱 讛砖"讱 讜注讜讚 诪爪讗转讬 诇讛讚讬讗 讘转讜专转 讻讛谞讬诐 讜讛讘讬讗讜 讛转讜住驻讜转 诇注讬诇 讘驻' 诪专讜讘讛 讚祝 住"讝 注"讘 讚讛讛讬讗 驻诇讜讙转讗 讚专"砖 讜专讘谞谉 讛讬讬谞讜 诪拽专讗 讚讗讬砖 讗砖专 讬讙注 讘诪砖讻讘讜 讚诪专 讚专讬砖 诪砖讻讘讜 讜诇讗 讙讝讜诇 讜诪专 讚专讬砖 诪砖讻讘讜 讜诇讗 讙谞讜讘 讜讘讟注诪讗 讚讬讗讜砖 驻诇讬讙讬 注讬讬谉 诇注讬诇 讘转讜住驻' 诇' 讛转"讻 讘讗专讬讻讜转 谞诪爪讗 诇讛讚讬讗 讚讘讬砖专讗诇 驻诇讬讙讬 讜注诇讬讛 拽讗讬 诪诇转讗 讚专讘讬 讜诪讜拽诪讬谞谉 诪转谞讬' 讚讬讚谉 讗诇讬讘讬讛 讻讚讘注讬谞谉 诇诪讬诪专 诪注讬拽专讗 砖专讜爪讛 诇驻砖讜讟 讛讗讬讘注讬讗 讘讝讛 讗诇讗 讚讚讞讬谞谉 讚讗讬讻讗 诇讗讜拽诪讬 讘诇讬住讟讬诐 诪讝讜讬讬谉 讻讚专讱 讛砖"住 诇讚讞讜转 讻讬 讛讬讻讬 讚诇讗 谞驻砖讜讟 讛讗讬讘注讬讗 讗讘诇 诇讘转专 讚驻砖讟讬谞谉 讛讗讬讘注讬讗 诪诪拽讜诐 讗讞专 讚专' 讙谞讘 讻讙讝诇谉 诇专"砖 拽讗诪专 诪诪讬诇讗 讗讜拽诪讬谞谉 诪转谞讬' 讘专讜讜讞讗 讻讚诪注讬拽专讗 讗诇讬讘讗 讚专' 讚诇讬住讟讬诐 讚诪转谞讬' 讛讬讬谞讜 讗驻讬' 讘住转诐 诇讬住讟讬诐 砖讛讜讗 讙谞讘 讜注讜讚 讚讗诇讬讘讗 讚专' 诪讬转讜拽诪讗 讚讬讜拽讬 讚诪转谞讬' 砖驻讬专 讚诇讗 拽砖讬讗 专讬砖讗 讗住讬驻讗 讘讬谉 讘讙谞讘 讜讘讬谉 讘讙讝诇谉 讗诇讗 专讬砖讗 讘讬砖专讗诇 讜住讬驻讗 讘注讻讜"诐 讚诇讚讬讚讬讛 讙谞讘 讜讙讝诇谉 砖讜讬谉 诇讻诇 诪讬诇讬 讗诇讗 讚讗驻"讛 诇讗 谞拽讟 专' 讗住讬 诇注讬诇 诇讞诇拽 讘讬谉 注讻讜"诐 诇讬砖专讗诇 讗诇讗 讘诇讬住讟讬诐 讚讜拽讗 讚讛讬讬谞讜 讙谞讘 讜诇讗 讘讙讝诇谉 讗祝 注"讙 讚诪转谞讬' 讘转专讜讜讬讬讛讜 讗讬讬专讬 讛讬讬谞讜 诪砖讜诐 讚讗诇讬讘讗 讚专讘讬 讗讬讬专讬 讜讗谞谉 诇讗 拽讬"诇 讻专' 诇注谞讬谉 讙讝诇谉 讗诇讗 讻讗讬讚讱 住转诪讗 讚诪转谞讬' 讚驻专拽 诇讜诇讘 讛讙讝讜诇 讚讗驻讬' 讘讬砖专讗诇 住转诐 讙讝讬诇讛 诇讗讜 讬讗讜砖 讘注诇讬诐 讛讬讗 讜讛讻讬 诪讜讻讞 讘讻诇 讛砖"住 讻诪"砖 讛砖"谉 讗讘诇 诇注谞讬谉 讙谞讘 讚讘讜讚讗讬 拽讬"诇 讻专讘谞谉 讚诪讜讚讜 诇专' 讜诇讛讻讬 拽讗诪专 专讘 讗住讬 讚讬砖 诇讞诇拽 讘讬谉 注讻讜"诐 诇讬砖专讗诇 诇注谞讬谉 讙谞讘 讚讛讬讬谞讜 讗诇讬讘讗 讚讛诇讻转讗 讜诪讚专' 谞砖诪注 诇专讘谞谉 讻讬讜谉 讚诇讗 讗砖讻讞谉 讚驻诇讬讙讬 诇注谞讬谉 讙谞讘 讜讚讜拽 讛讬讟讘 砖讻诪"砖 讘诪讬诪专讗 讚专' 讗住讬 讻谉 讛讜讗 讛驻住拽 讛诇讻讛 讻诪"砖 讛砖"讱 砖讛讬讗 砖讬讟转 专砖"讬 讜转讜住驻' 讜讘注诇 讛诪讗讜专 讜讛专诪讘"谉 讜讚诇讗 讻诪"砖 讛讟讜专 讜砖"注 讜专诪"讗 讗诇讗 砖讛砖"讱 诇讗 砖转 诇讘讜 诇讚拽讚拽 讘住讜讙讬讗 讚砖诪注转讬' 讜诪转讜讱 诪"砖 诪住讜讙讬讗 讚砖诪注转讬谉 讙讜驻讗 诪讜讻讞 讻谉 讜讘讛讻讬 专讜讜讞讗 砖诪注转讗 讻谞"诇 谞讻讜谉 讜讘专讜专 讘注讝"讛 讗讞"讝 注讬讬谞转讬 讛讬讟讘 讘诇砖讜谉 讘注诇 讛诪讗讜专 讜谞"诇 诪转讜讱 讚讘专讬讜 砖讻讬讜谉 诇讻诇 诪"砖 讗诇讗 砖拽讬爪专 讘诇砖讜谞讜 讜讛讜讬 讬讜讚注 讚讻诇 诪讛 讚讗诪专讬谞谉 讘砖诪注转讬谉 讚讘讬讚讜注 砖谞转讬讬讗砖 拽讜谞讛 诇讗 讗讬讬专讬 讘讬讗讜砖 讻讚讬 讗诇讗 讻砖讬砖 注诪讜 砖讬谞讜讬 专砖讜转 讗讜 砖讬谞讜讬 诪注砖讛 讙专讜注 讻诪讘讜讗专 诇注讬诇 讘驻' 诪专讜讘讛:

